पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते संक्रमण को देखते हुए जिला प्रशासन ने फल और सब्जी की बिक्री पर कोरोना कर्फ्यू में रोक लगा रखी है। वहीं थोक सब्जी मंडी के साथ ही फल मंडी भी कोरोना कर्फ्यू में बंद हैं।
गुरुवार को भी फल मंडी, सब्जी मंडी बंद रही और पुलिस सब्जी और फल बेचने वालों के खिलाफ कार्रवाई करती रही। लेकिन पुलिस की सख्ती के बावजूद गुरुवार को ज्यादातर कॉलोनियों में सब्जी और फल बिकते रहे। चूंकि फल और सब्जी की बिक्री पर पाबंदी थी। इससे फल और सब्जी विक्रेताओं ने भी मनमाने दाम वसूले और कई ने तो दो गुना से ज्यादा तक दाम वसूले। ग्राहक भी मजबूर थे क्योंकि पांच दिन से मंडी जो बंद है। ऐसे में ग्राहकों ने भी मनमाने दाम चुकाए।
जिला प्रशासन ने इस बार दाम तय नहीं किए
फल और सब्जी विक्रेताओं द्वारा मनमाने दाम वसूलने की एक वजह यह भी रही कि इस बार जिला प्रशासन ने कोई दर निर्धारित नहीं की। जबकि पिछले लॉकडाउन में सब्जी लेकर फलों तक के दाम निर्धारित थे। जिला प्रशासन बाकायदा रोज इसकी सूची जारी करता था। इससे पिछले वर्ष फलों में किसी तरह की मुनाफाखोरी की शिकायत नहीं हुई। वहीं इस बार इस बार अफसरों के पास समय नहीं है कि वे फील्ड में उतरकर असल हालात देेखें।
(नोट- नारियल पानी के भाव प्रति नग और फलों व सब्जियों के भाव प्रतिकिलो में है। पहले के भाव पिछले सप्ताह के हैं।)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn